ai4bharat/Pralekha huggingface dataset:
रेल्वे मंत्रालय
रेल्वे आस्थापनांमध्ये किमान पात्रता गुण आणि वैद्यकीय मानके पूर्ण करण्याच्या अधीन राहून प्रशिक्षित शिकाऊ उमेदवारांना इतरांतुलनेत नियुक्तीमध्ये प्राधान्य
योग्य भर्ती प्रक्रियेशिवाय रेल्वेमध्ये शिकाऊ उमेदवारांच्या नियुक्तीची मागणी अस्वीकारार्ह -रेल्वे
ही मागणी घटनात्मक तरतुदींचे आणि सार्वजनिक रोजगाराच्या बाबतीत सर्वोच्च न्यायालयाच्या निकालाचे उल्लंघन करणारी
प्रशिक्षणार्थी शिकाऊ उमेदवार कायद्याच्या तरतुदींतर्गत भारतीय रेल्वे ऑगस्ट 1963 पासून नियुक्त आस्थापनांमध्ये शिकाऊ उमेदवारांना प्रशिक्षण देत आहे.या उमेदवारांना कोणत्याही स्पर्धा किंवा निवडीशिवाय त्यांच्या शैक्षणिक पात्रतेनुसार शिकाऊ उमेदवार म्हणून घेतले जाते.अशा उमेदवारांना रेल्वेने केवळ प्रशिक्षण देणे जरी बंधनकारक असले तरी ज्यांनी प्रशिक्षण पूर्ण केले आहे त्यांना 2004 पासून स्तर 1 च्या पदांवर पर्यायी नियुक्ती दिली जात आहे.
- पर्यायी नियुक्ती ही तात्पुरती नियुक्ती असून या पदांवरील व्यक्तींना कोणतीही अत्यावश्यकता आणि कार्यान्वयन आवश्यकता पूर्ण करण्यासाठी ठेवण्यात आले आहे. अशा नियुक्त्यांना लाभ दिलेले असले तरीही , ते तात्पुरते रेल्वे कर्मचारी असल्यामुळे त्यांना विहित प्रक्रियेशिवाय कायमस्वरूपी नोकरीत सामावून घेण्यासाठी ते हक्कदार नाहीत.
- भारतीय रेल्वेच्या सुरु असलेल्या परिवर्तनाच्या दृष्टीने आणि निष्पक्षता आणण्याच्या दृष्टिकोनातून,रेल्वेच्या सर्व भर्तीमध्ये पारदर्शकता आणि वस्तुनिष्ठता असावी , यादृष्टीने रेल्वेने 2017 मध्ये स्तर 1 पर्यंत सर्व भर्ती प्रक्रिया केंद्रीकृत केली असून यापुढे सामान्य देशव्यापी संगणक आधारित चाचणीद्वारे  आयोजित केली जाते.
- 2014 मध्ये प्रशिक्षणार्थी शिकाऊ उमेदवार कायद्यात सुधारणा करण्यात आली, या सुधारणेद्वारे , नियोक्ता त्याच्या आस्थापनेत प्रशिक्षित शिकाऊ उमेदवारांची भर्ती करण्यासाठी एक धोरण तयार करेल अशा प्रकारची तरतूद कायद्याच्या कलम 22 मध्ये करण्यात आली. या सुधारणेच्या अनुषंगाने, भारतीय रेल्वेने खुल्या भर्तीमध्ये रेल्वे आस्थापनांमध्ये प्रशिक्षित शिकाऊ उमेदवारांना, जाहिरात दिलेल्या पदांच्या 20% मर्यादेपर्यंत स्तर 1 पदांसाठी प्राधान्य देण्याची तरतूद केली आहे.
- या शिकाऊ उमेदवारांनी इतर उमेदवारांसह लेखी परीक्षा दिली असता, त्यांना किमान पात्रता गुण आणि वैद्यकीय मानके पूर्ण करण्याच्या अधीन राहून इतरांच्या तुलनेत नियुक्तीमध्ये प्राधान्य दिले जाते.
- त्यानुसार, सीईएन 02/2018 मध्ये दिलेल्या जाहिरातीनुसार ,अशा उमेदवारांसाठी 2018 मध्ये झालेल्या पहिल्या सामाईक भर्तीमध्ये स्तर 1 च्या 63202 पैकी 12,504 पदे ही राखून ठेवण्यात आली होती. त्याचप्रमाणे, रेल्वे भर्ती मंडळाने सीईएन 01/2019 अंतर्गत जाहिरात दिलेल्या स्तर-1 च्या 1,03,769 पदांपैकी 207,34 पदे ही शिकाऊ उमेदवारांसाठी राखून ठेवण्यात आली आहेत.
- हे शिकाऊ उमेदवार आता विहित भरती प्रक्रिया, म्हणजे इतर सर्व उमेदवारांना विद्यमान नियमांनुसार उत्तीर्ण करण्यासाठी आवश्यक असलेली लेखी परीक्षा आणि शारीरिक कार्यक्षमता चाचणी न करता रेल्वेमध्ये नियुक्तीची मागणी करत आहेत.
- घटनात्मक तरतुदींचे उल्लंघन करत असल्याने ही मागणी स्वीकारणे व्यवहार्य नाही. याशिवाय निष्पक्ष निवड समाविष्ट असलेल्या प्रक्रियेशिवाय कोणताही रोजगार प्रदान केला जाऊ शकत नाही, असा सार्वजनिक रोजगाराच्या बाबतीत सर्वोच्च न्यायालयाच्या निकाल ही दिला आहे .
पंतप्रधान कार्यालय
पंतप्रधान नरेंद्र मोदी यांनी सर्वांना विशेषत: काश्मिरी पंडितांना ज्येष्ठ अष्टमीच्या शुभेच्छा दिल्या आहेत
नवी दिल्ली, 8 जून 2022
पंतप्रधान नरेंद्र मोदी यांनी ज्येष्ठ अष्टमीच्या शुभ मुहूर्तावर सर्वांना, विशेषतः काश्मिरी पंडित भगिनी आणि बांधवांना शुभेच्छा दिल्या आहेत.
"सर्वांना, विशेषत: माझ्या काश्मिरी पंडित भगिनी आणि बंधूंना ज्येष्ठा अष्टमीच्या हार्दिक शुभेच्छा. आम्ही सर्वांच्या कल्याणासाठी आणि समृद्धीसाठी माता खीर भवानीची प्रार्थना करतो.", असे पंतप्रधानांनी एका ट्विट संदेशात म्हटले आहे.S.Patil/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
राष्ट्रीय ऑटोमोबाईल स्क्रॅपेज -विल्हेवाट धोरण हे सर्व हितधारकांसाठी समान संधी देणारे धोरण आहे -नितीन गडकरी
नवी दिल्ली, 23 नोव्हेंबर 2021
केंद्रीय रस्ते वाहतूक आणि महामार्ग मंत्री नितीन गडकरी म्हणाले की, राष्ट्रीय ऑटोमोबाईल स्क्रॅपेज -विल्हेवाट धोरण हे सर्व हितधारकांना समान संधी देणारे धोरण आहे. आज नोएडा येथे मारुती सुझुकी टोयोत्सु इंडिया प्रायव्हेट लिमिटेड  ने स्थापन केलेल्या वाहन विल्हवाट आणि पुनर्वापर सुविधेचे उद्घाटन करताना ते म्हणाले की या धोरणाचे उद्दिष्ट देशातील रस्त्यांवरून अयोग्य आणि प्रदूषित वाहने टप्प्याटप्प्याने बाद करण्यासाठी एक परिसंस्था आणि अद्ययावत विल्हेवाट आणि पुनर्वापर कारखाने आवश्यक आहेत, हे आहे.
ते म्हणाले की या धोरणामुळे वाहनांची विक्री वाढवणे, रोजगार उपलब्ध करणे, आयात खर्च कमी करणे, अतिरिक्त जीएसटी महसूल निर्माण करणे आणि सेमी कंडक्टर चिपची जागतिक टंचाई दूर करण्यात मदत होईल. तसेच हे धोरण देशाची चक्रीय पुनर्वापर अर्थव्यवस्था निर्माण करण्यासाठी महत्त्वाचा दुवा उपलब्ध करते. प्रत्येक जिल्ह्यात तीन ते चार भंगार केंद्रे उभारावीत अशी सूचना त्यांनी केली.
रस्ते वाहतूक आणि महामार्ग मंत्रालयाने अलीकडेच स्वैच्छिक वाहन-फ्लीट आधुनिकीकरण कार्यक्रम  सुरू केला आहे. या धोरणाचा उद्देश जुनी असुरक्षित, प्रदूषण करणारी वाहने टप्प्याटप्प्याने काढून टाकणे आणि त्यांच्या जागी नवीन सुरक्षित आणि इंधन-कार्यक्षम वाहने आणणे हा आहे. मंत्रालयाने नोंदणीकृत वाहन स्क्रॅपिंग सुविधा नियम देखील अधिसूचित केले आहेत ज्यायोगे भारतात आधुनिक वाहन स्क्रॅपिंग सुविधा स्थापन करणे शक्य होईल आणि पर्यावरणाला अनुकूल पद्धतीने वाहनांचा पुनर्वापर होईल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
सुक्ष्म, लघु आणि मध्यम उदयोग मंत्रालय
केंद्रीय रस्ते, वाहतूक महामार्ग मंत्री आणि केंद्रीय सुक्ष्म, लघू व मध्यम उद्योगमंत्री नितीन गडकरी यांच्यातर्फे पी.पी.ई. कीटस्चे वितरण
(नागपूर, 11 एप्रिल 2020
केंद्रीय रस्ते, वाहतूक महामार्ग मंत्री आणि केंद्रीय सुक्ष्म, लघू व मध्यम उद्योगमंत्री नितीन गडकरी यांनी केंद्रीय सुक्ष्म लघु व मध्यम उद्योगमंत्रालयांतर्गत नागपूर स्थित गारमेंट फॅसिलिटी सेंटर द्वारे निर्मित पर्सनल प्रोटेक्टिव्ह इक्विपमेंट अर्थात पी. पी.ई. कीटस्चे वितरण शासकीय वैद्यकीय महाविद्यालय आणि इंदिरा गांधी शासकीय वैद्यकीय महाविद्यालयाच्या अधिष्ठाता यांना आज केले. आरोग्य सेवा क्षेत्रातील कर्मचा-यांना सुरुवातीला 15 हजार पीपीई किट्स मोफत उपलब्ध करुन देण्यासाठी गडकरी यांनी पुढाकार घेतला आहे.
कोविड -19 च्या उद्रेकाच्या सध्याच्या परिस्थितीत आरोग्यसेवेतील तसेच पॅरामेडिकल कर्मचारी, स्वच्छता कामगार आणि इतरांचे संरक्षण करणे सर्वात कठीण काम आहे. कोविड -19 च्या वाढत्या संसर्गाच्या तुलनेत, संसर्गापासून संरक्षण देणारी पर्सनल प्रोटेक्टिव इक्विपमेंट  किट्सची मोठी मागणी आहे. आज नितीन गडकरी यांच्या हस्ते अशा किटस्चे वाटप नागपूरमध्ये करण्यात आले. याप्रसंगी ते म्हणाले की, हे किटस् शासनाच्या आरोग्य सेवेत कार्यरत कर्मचा-यांना कोरोना विषाणूंविरूद्ध लढण्यासाठी महत्त्वपूर्ण साधन म्हणून काम करतील.
यावेळी एमएसएमई विकास संस्था नागपूरचे संचालक डॉ. पी.एम.पार्लेवार संचालक, यांनी किटसची माहिती दिली व राज्यसभेचे खासदार डॉ. विकास महात्मे यांनी आरोग्य सेवा कामगारांसाठी पीपीई किटचे महत्त्व सांगितले. इंदिरा गांधी शासकीय वैद्यकीय महाविद्यालय व शासकीय वैद्यकीय महाविद्यालय, नागपूर यांचे अधिष्ठाता व इतर लोकप्रतिनिधी किटस् वितरणाच्या वेळी सामाजिक अंतर राखून उपस्थित होते.
पी.एम.पार्लेवार, संचालक, एमएसएमई विकास संस्था नागपूर आणि राज्यसभेचे खासदार डॉ. विकास महात्मे यांच्या मार्गदर्शनाखाली कॉमन फॅसिलिटी सेंटर , ऑरेंज सिटी गारमेंट क्लस्टर यांची बैठक आज झाली. या बैठकीमध्ये नागपूर येथील मॅन्युफॅक्चरर्स आणि मेसर्स प्लास्टी सर्ज इंडस्ट्रीज प्रा. लि., अमरावती यांच्यासोबत जैविक विषाणूचा धोका कमी करून लोकांच्या आरोग्याचे रक्षण करण्यासाठी संरक्षक उपकरण याचे उत्पादन करण्यासंदर्भात चर्चा करण्यात आली. या किटस्ची आवश्यकता आणि वैशिष्ट्यांविषयी विविध डॉक्टरांचा सल्ला घेण्यात आला आहे.
S.Rai/D.Wankhede/P.Kor
नौवहन मंत्रालय
ऑक्सिजन आणि ऑक्सिजनशी संबंधित उपकरणांचे वहन करणाऱ्या मालवाहू जहाजांसाठी महत्त्वाच्या बंदरांकडून सर्व शुल्क माफ
ऑक्सिजनशी संबंधित वस्तूंसाठी जागा देण्यास सर्वोच्च प्राधान्य
नवी दिल्ली, 25 एप्रिल 2021
देशात ऑक्सिजन आणि संबंधित उपकरणांची अत्यधिक आवश्यकता लक्षात घेता, भारत सरकारने कामराजर पोर्ट लिमिटेडसह सर्व प्रमुख बंदरांना त्यांच्याकडून आकारले जाणारे सर्व शुल्क  माफ करण्याचे निर्देश दिले आहेत. तसेच ऑक्सिजन संबंधित खालील मालास जागा वाटपात प्राधान्य देण्यास सांगितले आहे.
- मेडिकल ग्रेड ऑक्सिजन,
- ऑक्सिजन टँक्स,
- ऑक्सिजन बाटल्या,
- पोर्टेबल ऑक्सिजन जनरेटर,
- ऑक्सिजन कॉन्सेंट्रेटर ,
पुढील तीन महिने किंवा पुढील आदेशापर्यंत, ऑक्सिजन सिलिंडर आणि संबंधित उपकरणे तयार करण्यासाठी स्टील पाईप्स.
ऑक्सिजनशी संबंधित मालाला जहाजांवर जागा देण्यात प्राधान्य मिळावे, यासाठी बंदराच्या प्रमुखांना वैयक्तिकरित्या देखरेख ठेवण्यास सांगण्यात आले आहे. या मालाची चढउतार, वहन सुरळीत व्हावे, आवश्यक मंजूरी , दस्तऐवज यांची पूर्तता होऊन हा माल बंदरातून लवकर बाहेर काढता यावा यासाठी सीमाशुल्क आणि इतर संबंधित अधिकाऱ्यांशी समन्वय ठेवण्यास सांगण्यात आले आहे.
जर जहाजात ऑक्सिजनसंबंधित वरील मालाव्यतिरिक्त इतर माल/ कंटेनर्स असतील तर ऑक्सिजनसंबंधित मालासाठी शुल्कमाफी बंदरात हाताळल्या जाणाऱ्या एकूण माल किंवा कंटेनरची संख्या लक्षात घेऊन प्रो -रेटा आधारे असावी .
अशी जहाजे, माल, बंदराच्या फाटकातून जहाज येण्याजाण्यासाठीचा कालावधी याबाबतच्या माहितीवर बंदर, मालवाहतूक व जलमार्ग मंत्रालय देखरेख ठेवेल.
भारत सरकार देशातील कोविड -19 च्या दुसऱ्या लाटेमुळे उद्भवलेल्या परिस्थितीवर योग्य आणि नाविन्यपूर्ण उपाययोजनांद्वारे आवश्यक ती सर्व पावले उचलत आहे.
M.Chopade/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
केंद्रीय मंत्रिमंडळाची कामराजार बंदर मर्यादित मधील 100 टक्के सरकारी समभागांच्या धोरणात्मक विनिवेशासाठी चेन्नई पोर्ट ट्रस्टला विक्रीद्वारे एकल प्रक्रियेला तात्विक मंजुरी
नवी दिल्ली, 28 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली कार्यरत केंद्रीय मंत्रिमंडळाने आज कामराजार बंदर मर्यादित मधील 100 टक्के सरकारी समभागांच्या धोरणात्मक विनिवेशासाठी चेन्नई पोर्ट ट्रस्टला धोरणात्मक विक्रीद्वारे एकल प्रक्रियेला तात्विक मंजुरी दिली.
सध्या, कामराजार बंदर मर्यादितमध्ये, भारत सरकार आणि चेन्नई पोर्ट ट्रस्टचे अनुक्रमे 67 टक्के आणि 33 टक्के समभाग आहेत. नीती आयोगाने मूल्यमापन पद्धतीने केलेल्या शिफरशीनुसार, रोख स्रोतात सूटीसह मालमत्तेचे मूल्यमापन आणि सापेक्ष मूल्यांकन समाविष्ट करणे आवश्यक आहे.
यामुळे मानवसंसाधनातील चांगल्या व्यवस्थापनामुळे बंदरांमधील अव्यवहारिक दुप्पट क्षमता निर्मिती टाळण्यास मदत मिळेल आणि दोन बंदरांमधील कार्यक्षमता वाढेल. व्यवहारासाठी नियुक्त केलेल्या सल्लागारांच्या मदतीने दोन्ही संस्थांनी सावधगिरीचा अभ्यास केल्यावर केपीएलची धोरणात्मक पुनर्गुंतवणूक केली जाईल.
हि मंजुरी म्हणजे दोन्ही बंदरांसाठी इष्टतम व्यवसाय धोरण तयार करून लक्षित क्षेत्रांवर स्पष्ट धोरण विकसित करणे होय.
B.Gokhale/D. Rane
(Visitor Counter : 33
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 192.82 मात्रांचा टप्पा केला पार
12-14 वर्षे वयोगटात 3.33 कोटींहून अधिक लसीच्या मात्रा देण्यात आल्या.
भारतात उपचाराधीन रुणसंख्या सध्या 15,414
गेल्या 24 तासात 2,628 नव्या रुग्णांची नोंद
कोरोनामुक्तीचा दर सध्या 98.75%
साप्ताहिक पॉझिटिव्हिटी दर सध्या 0.51%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 192.82 कोटींहून अधिक  मात्रांचा टप्पा पार केला. 2,43,56,591 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत 3.33 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,720
|
|
2nd Dose
|
|
1,00,36,970
|
|
Precaution Dose
|
|
51,64,395
|
|
FLWs
|
|
1st Dose
|
|
1,84,18,613
|
|
2nd Dose
|
|
1,75,78,684
|
|
Precaution Dose
|
|
85,35,082
|
|
Age Group 12-14 years
|
|
1st Dose
|
|
3,33,02,653
|
|
2nd Dose
|
|
1,51,26,171
|
|
Age Group 15-18 years
|
|
1st Dose
|
|
5,93,02,696
|
|
2nd Dose
|
|
4,52,06,782
|
|
Age Group 18-44 years
|
|
1st Dose
|
|
55,69,84,375
|
|
2nd Dose
|
|
48,85,12,628
|
|
Precaution Dose
|
|
6,88,611
|
|
Age Group 45-59 years
|
|
1st Dose
|
|
20,32,19,615
|
|
2nd Dose
|
|
19,05,07,691
|
|
Precaution Dose
|
|
12,68,958
|
|
Over 60 years
|
|
1st Dose
|
|
12,70,69,599
|
|
2nd Dose
|
|
11,88,01,774
|
|
Precaution Dose
|
|
1,80,71,538
|
|
Precaution Dose
|
|
3,37,28,584
|
|
Total
|
|
1,92,82,03,555
भारतात उपचाराधीन रुग्णांची संख्या 15,414 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.04% आहे.
परिणामी, भारतात कोरोनामुक्तीचा दर 98.75% इतका आहे. गेल्या 24 तासांत 2,167 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,04,881. इतकी झाली आहे.
गेल्या 24 तासात 2,628 नव्या कोरोना रुग्णांची नोंद झाली.
गेल्या 24 तासात एकूण 4,52,580 कोविड-19 चाचण्या घेण्यात आल्या. भारताने आतापर्यंत एकूण 84.84 कोटी  चाचण्या केल्या आहेत.
देशातील साप्ताहिक पॉझिटिव्हिटी दर सध्या 0.51%आहे आणि दैनंदिन पॉझिटिव्हिटी दर 0.58%. नोंदविण्यात आला आहे.
माहिती आणि प्रसारण मंत्रालय
भारत आणि व्हिएतनाम यांच्यात डिजिटल सहकार्यविषयक भागीदारीबाबतच्या इरादापत्रावर स्वाक्षऱ्या
दोन्ही देशांना परस्पर सहकार्य करून दोघांचाही विकास साधता येईल अशा अनेक गोष्टी आहेत: अनुराग ठाकूर
नवी दिल्ली, 16 डिसेंबर 2021
केंद्रीय माहिती आणि प्रसारण मंत्री अनुराग ठाकूर आणि व्हिएतनामचे माहिती आणि दळणवळण मंत्री गुएंग मन हंग यांनी आज डिजिटल माध्यमाच्या क्षेत्रात परस्पर सहकार्याच्या भागीदारीबाबत इरादापात्रावर सह्या केल्या. यामुळे भारत आणि व्हिएतनाम यांच्यातली भागीदारी अधिक मजबूत होईल.
या इरादापात्राचा उद्देश, माहिती आणि अनुभवांची देवाणघेवाण करून डिजिटल माध्यमे आणि समाज माध्यमांसाठी धोरणात्मक आणि नियामक आराखडा तयार करून दोन्ही देशांतील माध्यम क्षेत्रातील व्यावसायिकांचा आणि अधिकाऱ्यांचा क्षमता विकास आणि त्यांच्यासाठी प्रशिक्षण कार्यक्रम राबविणे हा आहे.
ठाकूर यांच्या निवासस्थानी या दोन्ही मंत्र्यांमध्ये झालेल्या सौहार्दपूर्ण चर्चेतून भारत आणि व्हिएतनामच्या मैत्रीपूर्ण संबंधांचे दर्शन झाले. केंद्रीय माहिती आणि प्रसारण मंत्र्यांनी सांगितले की, नुकत्याच भारताच्या राष्ट्रपतींच्या आणि पंतप्रधानांच्या व्हिएतनाम भेटीने दोन्ही देशांतील दृढ बंध, अधिकच मजबूत झाले आहेत आणि आजच्या बैठकीनंतर नवीन तंत्रज्ञान आणि ‘इन्फोडेमीक’, ज्यामुळे कोविड - 19 महामारीत सर्वच देशांसाठी मोठी समस्या निर्माण झाली होती, या सारखी आव्हानं पेलण्यास द्विराष्ट्रीय सहकार्य अधिक मजबूत होतील. ठाकूर यांनी त्यांच्या व्हिएतनामी समकक्षांना फेब्रुवारी 2021 सरकार राबवीत असलेल्या डिजिटल मध्यमांसाठीच्या ‘नैतिक मूल्य संहिते’ बद्दल माहिती दिली.
हंग यांनी ठाकूर यांना व्हिएतनामला भेट देण्याचे निमंत्रण दिले आणि दोन्ही देशांतील पत्रकारांना एकमेकांच्या देशांतील सामाजिक-आर्थिक घडामोडींबद्दल माहिती मिळवून, यशोगाथा आणि परस्पर मजबूत संबंध जास्तीत जास्त लोकांपर्यंत पोहोचविण्यास मदत करावी असेही सुचविले.
प्रसार भारतीचे मुख्य कार्यकारी अधिकारी शशी शेखर वेम्पती, पत्र सूचना कार्यालयाचे प्रधान महासंचालक जयदीप भटनागर आणि माहिती आणि प्रसारण मंत्रालयाचे सहसचिव विक्रम सहाय तसेच भारत आणि व्हिएतनामचे इतर अधिकारी या बैठकीला उपस्थित होते.
यावर्षी भारत आणि व्हिएतनाम दरम्यानच्या ‘सर्वंकष सामरिक भागीदारीला’पाच वर्ष पूर्ण होत आहेत तसेच 2022 मध्ये दोन्ही देशांमधील राजनैतिक संबंधांना पन्नास वर्षे पूर्ण होतील.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 बाबत ताजी माहिती
देशव्यापी लसीकरण मोहिमेअंतर्गत आतापर्यंत 96.82 कोटी लसीच्या मात्रा देण्यात आल्या आहेत
गेल्या 24 तासांत 18,987नवीन रुग्णांची नोंद झाली
सध्या रुग्ण बरे होण्याचा दर 98.07% ; मार्च 2020 पासून सर्वाधिक दर
गेल्या 24 तासात 19,808 रुग्ण बरे झाले; एकूण बरे झालेल्या रुग्णांची संख्या वाढून 3,33,62,709
उपचाराधीन रुग्णांची संख्या एकूण रुग्णसंख्येच्या 1% पेक्षा कमी आहे, सध्या त्याचे प्रमाण 0.61 % आहे, मार्च 2020 पासून सर्वात कमी
भारतातील उपचाराधीन रुग्णांची संख्या 2,06,586 आहे; 215 दिवसातली ही सर्वात कमी संख्या आहे.
साप्ताहिक पॉझिटिव्हिटी दर  गेले 111 दिवस 3% पेक्षा कमी
दैनंदिन पॉझिटिव्हिटी दर  गेले 45 दिवस 3% पेक्षा कमी
आतापर्यंत एकूण 58.76 कोटी चाचण्या करण्यात आल्या.
मंत्रिमंडळ
जागतिक व्यापार संघटनेत भारताचे कायमस्वरूपी मंडळ, व्यापार आणि गुंतवणूक कायद्यासाठी केंद्र  आणि व्यापार व आर्थिक एकीकरण केंद्र  यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 18 ऑगस्ट 2021
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने, जागतिक व्यापार संघटनेत भारताचे कायमस्वरूपी मंडळ, इंडियन इन्स्टिट्यूट ऑफ फॉरेन ट्रेडचे व्यापार आणि गुंतवणूक कायद्यासाठी केंद्र आणि द ग्रॅज्युएट इन्स्टिट्यूट ऑफ इंटरनॅशनल अँड डेव्हलोपमेंट स्टडीज, जिनेव्हा अंतर्गत येणारे व्यापार व आर्थिक एकीकरण केंद्र यांच्यात सामंजस्य करार करण्यास मंजुरी दिली.
फायदे:
द ग्रॅज्युएट इन्स्टिट्यूट ऑफ इंटरनॅशनल अँड डेव्हलपमेंट स्टडीज, जिनेव्हाच्या सीटीईआय सोबत सामंजस्य करार, सीटीआयएल आणि वाणिज्य विभागाच्या कर्मचाऱ्यांना आंतरराष्ट्रीय व्यापार आणि गुंतवणूक कायद्याच्या क्षेत्रात मौल्यवान शैक्षणिक आणि संशोधनाच्या संधी प्रदान करेल. याव्यतिरिक्त, सामंजस्य कराराअंतर्गत आंतरराष्ट्रीय व्यापारातील समकालीन समस्यांवर वाणिज्य विभागातील अधिकारी, सीटीआयएल संशोधक आणि अध्यापकांची समज वाढवण्यासाठी क्षमताबांधणी कार्यक्रम किंवा उपक्रम राबवले जातील. आंतरराष्ट्रीय व्यापार आणि गुंतवणूक कायद्यासंदर्भात भारताच्या भूमिकेला समर्थन मिळवले जाईल.
सीटीईआय सह सामंजस्य कराराअंतर्गत प्रस्तावित सहकार्य शैक्षणिक स्वरूपाचे आहे. या अंतर्गत भारतातील संशोधक आणि अध्यापक, ज्यात सीटीआयएल आणि वाणिज्य विभाग आणि इतर सरकारी संस्थांचे कर्मचारी यांचा समावेश आहे, त्यांना क्षमताबांधणी आणि संशोधनाभिमुख उपक्रमांचा लाभ होईल. आंतरराष्ट्रीय व्यापार वाटाघाटी आणि विवाद निपटारावरील विविध मुद्द्यांवर भारताची स्थिती मजबूत करण्यासाठी हे फायदेशीर ठरेल.
तपशील:
भारत, स्वित्झर्लंड आणि इतर देशांतील अध्यापक, व्यवसायी, कायदेतदन्य, धोरणकर्ते आणि विद्यार्थी यांच्यातील सहकार्य, आंतरराष्ट्रीय व्यापार आणि गुंतवणूक कायदा व संबंधित विषयांच्या उदयोन्मुख आणि नवीन क्षेत्रांची तांत्रिक आणि सूक्ष्म समज निर्माण करण्यास मदत करेल. हा सामंजस्य करार तीन वर्षे लागू राहील.M.Chopade/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ जितेंद्र सिंह यांनी श्रीनगर येथे बँकर्स जागरूकता कार्यशाळेचे केले उद्घाटन
नवी दिल्ली, 10 जुलै 2023
केंद्रीय राज्यमंत्री  विज्ञान आणि तंत्रज्ञान; पीएमओ, कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज श्रीनगर येथे बँकर्स जागरूकता कार्यशाळेचे उद्घाटन केले. स्टेट बँक ऑफ इंडियाच्या अधिकाऱ्यांसाठी श्रीनगर मधील शेर-ए-काश्मीर इंटरनॅशनल कन्व्हेन्शन सेंटरच्या हिवाळी सभागृहामध्ये पेन्शन आणि पेन्शनर्स कल्याण विभाग  द्वारे दोन दिवसीय कार्यशाळा आयोजित केली आहे.
या कार्यशाळेचा उद्देश पेन्शन वितरणासंबंधित विविध नियम आणि प्रक्रियांबद्दल जागरूकता निर्माण करण्याचे कार्य बँकांच्या वतीने करण्यात येत आहे. पेन्शनधारकांसाठी "ईज ऑफ लिव्हिंग" सुनिश्चित करण्यासाठीही सरकारकडून पावले उचलण्यात येत आहेत.
यावेळी बोलताना डॉ. सिंह यांनी श्रीनगर येथे कार्यशाळा आयोजित केल्याबद्दल पेन्शन आणि पेन्शनर्स कल्याण विभागाचे अभिनंदन केले. ते म्हणाले की, सध्याच्या काळात सेवेत असलेल्यांपेक्षा पेन्शनधारकांची संख्या जास्त असून हे सरकारसाठी आव्हानात्मक काम आहे.
ते म्हणाले की, सध्याचे सरकार निवृत्ती वेतनधारकांच्या कल्याणासाठी कटिबद्ध आहे आणि अनेक कालबाह्य कायदे रद्द करण्यात आले आहेत, ही वस्तुस्थिती आता सर्वांच्या लक्षात आलीच आहे. पेन्शन सुधारणांच्या बाबतीत जी पोकळी निर्माण झाली होती, ती आता भरून निघाली आहे, असेही मंत्री म्हणाले.
सिंह म्हणाले की, ‘फेस रेगनिशन’ म्हणजेच चेहरा ओळखण्याचे तंत्रज्ञान आता आले आहे, त्यावेळेपासून आतापर्यंत 37 लाखांहून अधिक डिजिटल जीवन प्रमाणपत्रे जारी करण्यात आली आहेत आणि तंत्रज्ञानातील प्रगतीचा पेन्शनधारकांनाही फायदा मिळावा यासाठी सर्व प्रयत्न केले जात आहेत.
मंत्री म्हणाले की, ‘फेस रेगनिशन’ म्हणजेच चेहरा ओळखणाऱ्या तंत्रज्ञानाद्वारे डिजिटल जीवन प्रमाणपत्र जारी करण्यासाठी नोव्हेंबर 2023 मध्ये देशव्यापी मोहीम सुरू केली जाईल आणि त्याबाबतच्या तपशिलांवर सध्या काम केले जात आहे. ते म्हणाले की, या मोहिमेत देशभरातील 100 हून अधिक शहरांचा समावेश असेल.
S.Patil/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
विज्ञान आणि तंत्रज्ञान मंत्रालय
जोहा तांदूळ - मधुमेह व्यवस्थापनात पौष्टिक पर्याय
जोहा तांदूळ हा भारताच्या ईशान्येकडील प्रदेशात लागवड केलेला सुगंधी तांदूळ असून रक्तातील ग्लुकोज कमी करण्यासाठी आणि मधुमेहाला रोखण्यात प्रभावी आहे आणि म्हणूनच मधुमेहाच्या व्यवस्थापनात एक प्रभावी पौष्टिक पर्याय आहे.
जोहा तांदूळ हे हिवाळ्यातील खरीप धान्य आहे जो त्याच्या सुगंध आणि उल्लेखनीय चवीसाठी ओळखला जातो. पारंपारिक दावे केले जातात की जोहा तांदळाचा आहारात समावेश असलेल्यांमध्ये मधुमेह आणि हृदय व रक्तवाहिन्यासंबंधी रोगांचा प्रादुर्भाव कमी आहे, मात्र यासाठी वैज्ञानिक प्रमाणीकरण आवश्यक होते.
त्या दिशेने, विज्ञान आणि तंत्रज्ञान विभागाची स्वायत्त संस्था इन्स्टिट्यूट ऑफ ऍडवान्सड स्टडी इन सायन्स अँड टेक्नॉलॉजी मधील शास्त्रज्ञांनी सुगंधी जोहा तांदळाच्या पौष्टिक गुणधर्मांचा शोध लावला.
राजलक्ष्मी देवी आणि परमिता चौधरी यांनी त्यांच्या संशोधनात सुगंधी जोहा तांदळाच्या पौष्टिक गुणधर्मांचा शोध लावला. इन विट्रो प्रयोगशाळेतील विश्लेषणाद्वारे, त्यांना लिनोलिक ऍसिड  आणि लिनोलेनिक  ऍसिड ही दोन अनसॅच्युरेटेड फॅटी ऍसिड आढळली. ही अत्यावश्यक फॅटी ऍसिडस्  विविध शारीरिक स्थिती राखण्यात मदत करू शकतात. ओमेगा -3 फॅटी ऍसिड मधुमेह, हृदय व रक्तवाहिन्यासंबंधी रोग आणि कर्करोग यांसारख्या अनेक चयापचय संबंधित आजारांना प्रतिबंध करते. जोहा रक्तातील ग्लुकोज कमी करण्यासाठी आणि डायबेटिक ऋग्ना रुग्णमधील मधुमेह रोखण्यासाठी देखील प्रभावी असल्याचे सिद्ध झाले आहे.
मोठ्या प्रमाणात वापरल्या जाणार्या बिगर -सुगंधी तांदळाच्या तुलनेत सुगंधित जोहा तांदूळमध्ये ओमेगा -6 आणि ओमेगा -3 अधिक संतुलित प्रमाणात आहे असे संशोधकांना आढळले आहे. योग्य आहार राखण्यासाठी मानवाला आवश्यक असलेले ओमेगा -6 आणि ओमेगा -3 या आवश्यक फॅटी ऍसिडचे  प्रमाण साधारण एक इतके आहे. त्यांनी या जोहा तांदळाचा वापर राईस ब्रॅन तेल हे एक पेटंट उत्पादन बनवण्यासाठी केला आहे, जे मधुमेह व्यवस्थापनात प्रभावी आहे असा त्यांनी दावा केला आहे.
याशिवाय, जोहा तांदूळ अनेक अँटिऑक्सिडंट्स, फ्लेव्होनॉइड्स आणि फेनोलिक्सने समृद्ध आहे. यामध्ये ओरिझानॉल, फेरुलिक ऍसिड, टोकोट्रिएनॉल, कॅफीक ऍसिड, कॅटेच्युइक ऍसिड, गॅलिक ऍसिड, ट्रायसिन सारखी अनेक बायोएक्टिव्ह संयुगे आहेत ज्यात अँटिऑक्सिडंट, हायपोग्लाइसेमिक आणि कार्डिओ-प्रोटेक्टिव्ह गुणधर्म आहेत.
Graphical abstract: Joha as a nutraceutical in type-II diabetes.
आयुष मंत्रालय
COVID-19 वर आयुर्वेदिक औषधे आणि त्यासंबंधीची नियमावली
नवी दिल्ली, 18 सप्टेंबर 2020
सार्स, cov-2 तसेच covid-19 संसर्गावर रूढ पद्धती बाहेरील सुधारित संशोधनाच्या  योजने अंतर्गत आयुर्वेदिक औषधांचा वापर करण्यासाठी एकूण 247 प्रस्ताव प्राप्त झाले .
सार्स कोविड गटासाठी असलेल्या सक्षम आयुर्वेदिक तज्ञांकडून यापैकी 21 संशोधन प्रकल्प निधीसाठी प्रस्तावित केले आहेत. आयुष मंत्रालयाकडून आंतरशाखीय संशोधन आणि विकास कार्यक्रमासाठी तसेच covid-19 बाधितांवर उपचारासाठी त्यांचा योग्य वापर, उपयोग यांचा सखोल आढावा तसेच त्यांच्या एकत्रित वापरासाठी त्या विषयातील तज्ञांशी विचार-विनिमय यासाठी एक कार्यकारी समिती स्थापन करण्यात आली होती. या कार्यकारी समितीने चार औषधी वनस्पतींची त्यांच्या रोगप्रतिकारक गुणधर्मावरिल वैद्यकीय संशोधनासाठी निवड करून त्या संशोधनासाठी मार्गदर्शक नियमावली तयार केली. अश्वगंधा , जेष्ठमध, गुडूची+ पिंपळी आणि काही वनस्पतींचा एकत्रित वापर  या दिशेने हे संशोधन होत आहे. आयुष संजीवनी या आयुष मंत्रालयातर्फे विकसित मोबाईल ॲप मधूनही काही माहिती एकत्रित झाली. आयुष मंत्रालयाने जारी केलेल्या या मोबाईल ॲप द्वारे आयुषच्या सूचनांचा उपयोग करणाऱ्यांची संख्या , त्यांचा योग्य परिणाम आणि covid-19 प्रतिबंधासाठी त्याचा संभाव्य वापर यावर पाच दशलक्ष लोकांमधून माहिती गोळा करण्यात येत आहे . ही सर्व संशोधने सध्या वेगवेगळ्या टप्प्यात आहेत.
केंद्रीय आरोग्य आणि कुटुंब कल्याण मंत्री हर्षवर्धन यांनी आज लोकसभेत एका लेखी प्रश्नाच्या उत्तरात ही माहिती दिली.R.Tidke/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174